Diari Oficial de la Generalitat Valenciana


Sumari del DOGV 3380, del 25-11-1998 (1998/10147)

ORDRE de 12 de novembre de 1998, de la Conselleria d'Agricultura, Pesca i Alimentació, per la qual es modifica l'import global màxim de dues línies de subvenció incloses en l'Ordre de 30 de març de 1998, sobre finançament de les subvencions gestionades per la Direcció General de Desenvolupament Rural i Producció Agrària per a 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10204


Data del document
:   12-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 12 de novembre de 1998, de la Conselleria d'Agricultura, Pesca i Alimentació, per la qual es modifica l'import global màxim de dues línies de subvenció incloses en l'Ordre de 30 de març de 1998, sobre finançament de les subvencions gestionades per la Direcció General de Desenvolupament Rural i Producció Agrària per a 1998. [1998/X10014]
  
En l'Ordre de 30 de març de 1998 (DOGV núm. 3.218, de 6 d'abril), es fixaven les línies pressupostàries i els imports globals màxims de determinades subvencions gestionades per la Direcció General de Desenvolupament Rural i Producció Agrària, entre elles les corresponents a les ajudes a les agrupacions de defensa sanitària i l'ajuda i protecció de la raça ovina autòctona denominada "guirra" o "roja". Una vegada acabat el termini de presentació de sol·licituds i atesa l'existència de crèdit pressupostari, procedeix la modificació de l'Ordre de 30 de març de 1998 esmentada.
  
Per això, a proposta del director general de Desenvolupament Rural i Producció Agrària, en l'exercici de les funcions que tinc atribuïdes,
  
ORDENE
  
Article únic
  
S'incrementa en 31.144.355 PTA, l'import global màxim de la línia d'ajudes 404/000/98, de subvencions a les agrupacions de defensa sanitària, i en 800.000 PTA, l'import global màxim de la línia d'ajudes 704/000/98, de mesures de suport i protecció de la raça ovina autòctona denominada "guirra" o "roja", recollides en l'article 1 de l'Ordre de 30 de març de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General de Desenvolupament Rural i Producció Agrària. L'import global màxim d'ambdues línies quedarà de la manera següent:
  
"Línia 404/000/98:
  
Ordre d'11 de maig de 1990, de la Conselleria d'Agricultura i Pesca, per la qual es regula la concessió del títol d'agrupació de defensa sanitària al territori de la Comunitat Valenciana (DOGV núm. 1.317, de 4 de juny de 1990).
  
Import global màxim: 02.097.445 PTA.
  
Línia 704/000/98:
  
Ordre de 5 d'octubre de 1990, de la Conselleria d'Agricultura i Pesca, per la qual s'estableixen mesures de suport i protecció de la raça ovina autòctona denominada "guirra" o "roja" (DOGV núm. 1.407, de 23 d'octubre de 1990).
  
Import global màxim: 4.300.000 PTA",
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.